शाहरुख़ और गौरी खान की रेड चिलीज़ एंटरटेनमेंट के को प्रोडक्शन में ये नेट फ्लिक्स की ओरिजनल वेब सीरीज़ होगी । इमरान हाशमी इस सीरीज़ में मुख्य भूमिका निभाएंगे। सीरीज़ का एक प्रमोशनल वीडियो भी जारी किया गया जिसमें वो ये कहते हुए देखे जा सकते हैं कि भगवान ने हमें एक चेहरा दिया और हम इंसानों ने एक और चेहरा बना लिया। मूल रूप से ये कहानी चेहरे पर मुखौटा लगाया कर ज़माने के सामने ख़ुद को अलग अवतार में पेश करने की कहानी है लेकिन मामला असली है। दरअसल बार्ड ऑफ ब्लड साल 2015 में आये बिलाल सिद्दीकी के उपन्यास पर आधारित है, जिसे आठ भागों में बनाया जा रहा है। ये कहानी कबीर अहमद हाशमी की है जो एक निलंबित जासूस है l वो अपनी नई ज़िंदगी के साथ पंचगनी में एक प्रोफ़ेसर का जीवन बिता रहा है और छात्रों को शेक्सपियर का साहित्य पढ़ाता है। यही से वो देश पर आये खतरे और अपना प्यार पाने की कवायद में जुटा है। इस वेब सीरीज़ को हिंदी के अलावा अंग्रेजी, उर्दू और कुछ अन्य भाषाओँ में भी बनाया जाएगा।